CELEX: 32006R0084
Language: lv
Date: 2006-01-18 00:00:00
Title: Komisijas Regula (EK) Nr. 84/2006 ( 2006. gada 18. janvāris ), ar kuru groza Padomes Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku

19.1.2006   
            
            
               LV
            
            
               Eiropas Savienības Oficiālais Vēstnesis
            
            
               L 14/14
            
         
      KOMISIJAS REGULA (EK) Nr. 84/2006
   (2006. gada 18. janvāris),
   ar kuru groza Padomes Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Regulas (EK) Nr. 1183/2005 I pielikumā ir uzskaitītas fiziskas un juridiskas personas, vienības un struktūras, uz kurām saskaņā ar minēto regulu attiecas līdzekļu un saimniecisko resursu iesaldēšana.
            
         
               (2)
            
            
               Apvienoto Nāciju Drošības Padomes Sankciju komiteja 2005. gada 14. decembrī grozīja fizisku un juridisku personu, vienību un struktūru sarakstu, uz kurām jāattiecina līdzekļu un saimniecisko resursu iesaldēšana. Tādēļ attiecīgi jāgroza I pielikums,
            
         IR PIEŅĒMUSI ŠO REGULU.
   1. pants
   Regulas (EK) Nr. 1183/2005 I pielikumu groza, kā noteikts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 18. janvārī
      
         
            Komisijas vārdā —
         
         
            ārējo attiecību ģenerāldirektors
         
         Eneko LANDÁBURU
         
      
   
   
      (1)  OV L 193, 23.7.2005., 1. lpp. Regula grozīta ar Regulu (EK) Nr. 1824/2005 (OV L 294, 10.11.2005., 3. lpp.).
   
      PIELIKUMS
      Regulas (EK) Nr. 1183/2005 I pielikumu groza šādi.
      Ierakstu “Dr Ignace Murwanashy-Aka (alias Ignace). Valstspiederība: Ruandas. Papildu informācija: FDLR priekšsēdētājs. Vācijas pastāvīgais iedzīvotājs” aizstāj ar šādu:
      “Dr Ignace Murwanashyaka (alias Ignace). Dzimšanas datums: 14.5.1963. Dzimšanas vieta: Ruanda, Butera. Valstspiederība: Ruandas. Papildu informācija: FDLR prezidents. Vācijas pastāvīgais iedzīvotājs.”